OpenLLM-France/wikimedia huggingface dataset:
# Múndhir (nom)

Múndhir és un nom masculí àrab (àrab: منذر, Munḏir) que literalment significa ‘que adverteix’, ‘que avisa’, ‘monitor’. Molt sovint s'empra precedit de l'article, al-Múndhir, ‘el que adverteix’, ‘el que avisa’, ‘el montitor’. Si bé Múndhir és la transcripció normativa en català del nom en àrab clàssic, també se'l pot trobar transcrit Mundhir, Mondher, Mundir, Munther… Aquest nom també el duen molts musulmans no arabòfons que l'han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom sense article i aquí personatges que duen aquest nom amb l'article.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "نذر". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Nonsan

Nonsan és una ciutat de la província de Chungcheong del Sud de Corea del Sud.
La base de l'economia és l'agricultura, especialment l'arròs, però també les maduixes i les peres.
Hi ha tres universitats: Konyang University (http://www.konyang.ac.kr/english/ Arxivat 2005-10-25 a Wayback Machine.), fundada l'any 1991; Geumgang University (http://www.geumgang.ac.kr/english/index.html), fundada l'any 2004; i Hanmin University (http://www.hanmin.ac.kr/ Arxivat 2007-01-29 a Wayback Machine.).
El nom significa camps d'arròs (논 / non /) i muntanyes (산 / sant /) perquè hi ha molts camps d'arròs a la vall i hi ha muntanyes als voltants.
# Nimat Allahiyya

Nimat Al·lahiyya fou un orde sufí iranià fundat al segle xiv. No gaire després del seu establiment va adoptar els principis xiïtes de l'islam. Es va desenvolupar a la Pèrsia sud-oriental i es va estendre cap a l'Índia, fins al temps d'Abbas I el Gran, però després va desaparèixer progressivament durant dos segles i només va subsistir al Dècan, branca que s'havia fundat al segle xv. A l'inici del segle xviii fou reintroduïda a Pèrsia i es va estendre amb força fins a arribar a ser l'orde sufí més important del país, posició que va mantenir fins al final del segle xix quan ja s'havien creat diverses branques.

## Referències

* ↑ Enciclopèdia de l'Islam, VIII, pàgs. 45 a 49.
# Nima Nakisa

Nima Nakisa (persa: نیما نکیسا) (Teheran, 1 de maig de 1975) fou un futbolista iranià de la dècada de 1990.
Fou internacional amb la selecció de futbol de l'Iran amb la qual participà a la Copa del Món de futbol de 1998. Pel que fa als clubs destacà a Persepolis, Flamurtari Vlorë (Albània), AO Kavala (Grècia) i Pas Teheran.

## Referències

* ↑ Nima Nakisa a TeamMelli.com
* ↑ Nima Nakisa a National-Football-Teams.com (anglès)
# Natalie Bates

Nathalie Bates o també Natalie Bates (Sydney, 29 de març de 1980) va ser una ciclista australiana professional del 2005 al 2008.
La seva germana Katherine també es dedicà al ciclisme.

## Palmarès

* 2001
** Vencedora d'una etapa a la Canberra Milk Race
* 2002
** Vencedora d'una etapa a la Canberra Milk Race
* 2005
** Vencedora d'una etapa al Geelong Tour
* 2006
** Medalla d'or als Jocs de la Commonwealth en Ruta

## Enllaços externs

* Fitxa a sitiodeciclismo.net
* Fitxa a cyclebase.nl Arxivat 2017-11-07 a Wayback Machine.
* Fitxa a museociclismo.it
* Fitxa a procyclingstats.com
# Nirmatrelvir

Nirmatrelvir, registrat amb la marca Paxlovid, és un fàrmac antivíric desenvolupat per Pfizer que actua com a inhibidor de la proteasa 3CL, i és actiu per via oral. La combinació de nirmatrelvir amb ritonavir es troba en assaigs de fase III per al tractament de la COVID-19 des del setembre de 2021. Després de resultats favorables en la prevenció de l'hospitalització i la mort, si es donava durant els tres primers dies dels símptomes, Pfizer va presentar una sol·licitud a l'Administració d'Aliments i Fàrmacs dels Estats Units (FDA) per obtenir una autorització d'emergència per a l'ús de nirmatrelvir en combinació amb ritonavir el novembre de 2021.

## Referències

* ↑ «Pfizer Announces Additional Phase 2/3 Study Results Confirming Robust Efficacy of Novel COVID-19 Oral Antiviral Treatment Candidate in Reducing Risk of Hospitalization or Death». , 14-12-2021.
* ↑ «Considerations for the discovery and development of 3-chymotrypsin-like cysteine protease inhibitors targeting SARS-CoV-2 infection». Current Opinion in Virology, 49, 01-08-2021, pàg. 36–40. DOI: 10.1016/j.coviro.2021.04.006. PMC: 8075814. PMID: 34029993.
* ↑ «Antiviral treatment of COVID-19: An update». Turkish Journal of Medical Sciences, 01-08-2021. DOI: 10.3906/sag-2106-250. PMID: 34391321.
* ↑ «Exploring the Binding Mechanism of PF-07321332 SARS-CoV-2 Protease Inhibitor through Molecular Dynamics and Binding Free Energy Simulations». International Journal of Molecular Sciences, 22, 17, 01-08-2021, pàg. 9124. DOI: 10.3390/ijms22179124. PMC: 8430524. PMID: 34502033.
* ↑ «Covid-19: Pfizer's paxlovid is 89% effective in patients at risk of serious illness, company reports». BMJ, 375, 01-11-2021, pàg. n2713. DOI: 10.1136/bmj.n2713. PMID: 34750163.
COVID-19 i la Pandèmia de COVID-19 :
Als Països Catalans :
Salut :
# Nirmatrelvir/ritonavir

Nirmatrelvir/ritonavir, venut amb la marca Paxlovid, és un medicament oral envasat conjuntament que s'utilitza com a tractament per a la COVID-19. Conté els medicaments antivírics nirmatrelvir i ritonavir.
El desembre de 2021, l'FDA va concedir al nirmatrelvir/ritonavir l'autorització d'ús d'emergència per al tractament de la COVID-19. No està autoritzat per a la prevenció pre-exposició o postexposició de la COVID-19 ni per a l'inici del tractament en aquells que requereixin hospitalització per COVID-19 greu o crític. Va ser aprovat completament al Regne Unit a finals d'aquell mes, i a la Unió Europea i Canadà el gener de 2022.

## Referències

* 1 2 «Summary of Product Characteristics for Paxlovid», 31-12-2021. [Consulta: 31 desembre 2021].
* 1 2 «Paxlovid- nirmatrelvir and ritonavir kit». [Consulta: 30 desembre 2021].
* ↑ «Frequently Asked Questions on the Emergency Use Authorization for Paxlovid for Treatment of COVID-19» (PDF). U.S. Food and Drug Administration (FDA), 22-12-2021.
* ↑ Fact sheet for healthcare providers: Emergency Use Authorization for Paxlovid (PDF) (Technical report). Pfizer. 22 December 2021. LAB-1492-0.8. Archived from the original on 23 December 2021.
* ↑ Pfizer (22 December 2021). "Pfizer Receives U.S. FDA Emergency Use Authorization for Novel COVID-19 Oral Antiviral Treatment". Nota de premsa.
* ↑ (22 December 2021). "FDA Authorizes First Oral Antiviral for Treatment of COVID-19". Nota de premsa. Aquest article incorpora text d'aquesta font, la qual és de domini públic.
* ↑ Medicines and Healthcare products Regulatory Agency (31 December 2021). "Oral COVID-19 antiviral, Paxlovid, approved by UK regulator". Nota de premsa.
* ↑ «Paxlovid EPAR», 24-01-2022. [Consulta: 3 febrer 2022]. Text was copied from this source which is copyright European Medicines Agency. Reproduction is authorized provided the source is acknowledged.
* ↑ (17 January 2022). "Health Canada authorizes Paxlovid for patients with mild to moderate COVID-19 at high risk of developing serious disease". Nota de premsa.
* ↑ «Paxlovid», 17-01-2022. [Consulta: 25 abril 2022].
# Nostra Senyora de Gràcia de Manlleu

Nostra Senyora de Gràcia de Manlleu és una església eclèctica de Manlleu (Osona) inclosa a l'Inventari del Patrimoni Arquitectònic de Catalunya.

## Descripció

L'actual església de Nostra Senyora de Gràcia és el resultat d'una ampliació de l'original. Aquesta ampliació li dona al conjunt unes proporcions singulars. La planta de creu amb una nau central de dimensió similar a les naus transversals, un absis petit i la torre de creuer octogonal amb finestrals reduïts circulars i poca alçada, li donem personalitat a l'església, a més d'un interessant joc de pendents en les teulades. Les pintures de l'interior són obra del pintor Joan Rifà.

## Referències

* ↑ «Nostra Senyora de Gràcia de Manlleu». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 març 2019].
# Nòdul d'Osler

Els nòduls d'Osler són lesions doloroses, vermelles i elevades que es troben a les mans i als peus. Estan associats a una sèrie de condicions, inclosa l'endocarditis infecciosa, i són causades per la deposició de complexos immunitaris. La seva presència és una definició del signe d'Osler.

## Referències

* ↑ "Osler sign" en el Diccionari mèdic de Dorland
# Nota signada

La nota firmada és la nota que es redacta en primera persona (en contrast amb la nota verbal) i es dirigeix pel cap de missió, al ministre de relacions exteriors de l'estat receptor (o viceversa). Té un caràcter més solemne que la nota verbal i en principi sembla reservada per a comunicacions d'una major importància o rellevància. Les diferències que en un altre temps es van voler establir amb la nota verbal quant al seu valor i conseqüències jurídiques han perdut posteriorment el seu sentit. Sempre porta la firma del remitent.
El seu ús, canvi de notes, també es produeix en la diplomàcia multilateral permanent.
# Nota referencial

Una nota referencial, en l'àmbit musical, representa la nota donada externament (ex: amb un piano), a partir de la qual les persones amb coneixement musical són capaces d'entonar les altres notes de l'escala musical. La nota referencial per excel·lència és el La4, que correspon a una freqüència de 440 Hz ja que és el to reconegut internacionalment com l'estàndard musical. L'objecte típicament usat per a donar la nota de referencia (La) s'anomena diapasó

## Referències

* ↑ Fletcher, Neville H. (Neville Horner). The physics of musical instruments. 2a edició. Nova York: Springer, 1998, ©1998. ISBN 0-387-98374-0.
# Norsefire

Foc Nòrdic (Norse Fire) és un partit polític d'ultradreta que trobam a la història V de Vendetta.

## Ideologia i simbologia

El partit és una organització d'ideologia feixista i ultradretana, semblant al Patit Nazi alemany, tot i que podria ser una referència al Front Nacional, un partit ultradretà britànic, que en anglès té les mateixes inicials (NF).
La insígnia del partit és una runa de tres puntes. El seu lema en el còmic és "Força a través de la puresa, puresa a través de la fe", tot i que a la pel·lícula es converteix en "Força a través de la unitat, unitat a través de la fe".
El seu líder és Adam Sutler i pel que fa a l'estructura, el "partit", com freqüentment se l'anomena, s'assembla molt a l'Ingsoc de la novel·la orwel·liana 1984.

## Paper a la història

Després de la guerra nuclear entre els EUA i l'URSS, el Regne Unit és dels pocs territoris que surten il·lesos. Tanmateix, es col·lapsa i cau en un caos que facilita el triomf del feixisme: així s'imposa una dictadura amb l'arribada de Norsefire al poder.
Poc després s'obren camps de concentració on s'executen jueus, musulmans, homosexuals, esquerranosos o liberals. També es realitzen experiments científics amb presoners polítics i es crea una policia secreta similar a la Policia del Pensament d'Orwell.
# Nort-Leulinghem

Nort-Leulinghem és un municipi francès situat al departament del Pas de Calais i a la regió dels Alts de França. L'any 2007 tenia 200 habitants.

## Demografia
### Població

El 2007 la població de fet de Nort-Leulinghem era de 200 persones. Hi havia 68 famílies de les quals 12 eren unipersonals (12 dones vivint soles i 12 dones vivint soles), 24 parelles sense fills i 32 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 75 habitatges, 69 eren l'habitatge principal de la família, 5 eren segones residències i 1 estava desocupat. Tots els 75 habitatges eren cases. Dels 69 habitatges principals, 57 estaven ocupats pels seus propietaris, 11 estaven llogats i ocupats pels llogaters i 1 estava cedit a títol gratuït; 11 tenien tres cambres, 16 en tenien quatre i 42 en tenien cinc o més. 62 habitatges disposaven pel capbaix d'una plaça de pàrquing. A 29 habitatges hi havia un automòbil i a 37 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Nort-Leulinghem el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 8 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 0 |
| 0 | 65 a 69 | 4 |
| 8 | 60 a 64 | 4 |
| 0 | 55 a 59 | 0 |
| 8 | 50 a 54 | 8 |
| 12 | 45 a 49 | 8 |
| 4 | 40 a 44 | 8 |
| 4 | 35 a 39 | 4 |
| 0 | 30 a 34 | 16 |
| 4 | 25 a 29 | 4 |
| 8 | 20 a 24 | 8 |
| 12 | 15 a 19 | 4 |
| 8 | 10 a 14 | 0 |
| 0 | 5 a 9 | 0 |
| 8 | 0 a 4 | 0 |

## Economia

El 2007 la població en edat de treballar era de 131 persones, 85 eren actives i 46 eren inactives. De les 85 persones actives 79 estaven ocupades (51 homes i 28 dones) i 6 estaven aturades (2 homes i 4 dones). De les 46 persones inactives 14 estaven jubilades, 10 estaven estudiant i 22 estaven classificades com a «altres inactius».

### Ingressos

El 2009 a Nort-Leulinghem hi havia 71 unitats fiscals que integraven 212,5 persones, la mediana anual d'ingressos fiscals per persona era de 14.918 €.

### Activitats econòmiques

Els 2 establiments que hi havia el 2007 eren d'empreses de serveis.
L'any 2000 a Nort-Leulinghem hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Nort-Leulinghem a l'INSEE.
* Évolution et structure de la population Fitxa amb el detall de dades de Nort-Leulinghem a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Nóvaia Derévnia (Bélgorod)

* Per a altres significats, vegeu «Nóvaia Derévnia».
Nóvaia Derévnia - Новая Деревня (rus) - és un poble (un khútor) de l'óblast de Bélgorod, a Rússia. El 2010 tenia 35 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Nóvaia Derévnia (Stàvropol)

* Per a altres significats, vegeu «Nóvaia Derévnia».
Nóvaia Derévnia (en rus: Новая Деревня) és un poble (un khútor) del krai de Stàvropol, a Rússia, que en el cens del 2010 tenia 821 habitants. Pertany al districte rural de Kurskaia.

## Referències

* ↑ «База микроданных Всероссийских переписей населения 2002 и 2010 годов». Arxivat de l'original el 2014-06-09. [Consulta: 28 març 2020].
# Nóvaia Adigueia

Nóvaia Adigueia - Новая Адыгея (rus) és un possiólok, un poble, de la República d'Adiguèsia, a Rússia. Es troba a la vora esquerra del riu Kuban, a 12 km al nord-oest de Takhtamukai i a 102 km al nord-oest de Maikop, la capital de la república.
Pertany al municipi de Starobjegokai.
# ORL

ORL té els següents significats:
* Omar Rodríguez-López, músic porto-riqueny membre de la banda The Mars Volta
* Lliga de Rugbi d'Ontario (del seu nom en anglès Ontario Rugby League), competició de rugbi a 13 d'Ontario, al Canadà
* Olivetti Research Laboratory, institució històrica de recerca en informàtica i telecomunicacions
* Oil Refineries Ltd., empresa petroquímica amb seu a Haifa, a Israel
* Limes Germanicus (del seu nom en alemany Obergermanisch-Raetischer Limes), conjunt de fortificacions que defensaven les fronteres de les províncies romanes de la Germania Superior i la Rècia
* Obres de Ramon Llull, catàleg de les obres completes de Ramon Llull
* Operations Research Letters, revista científica especialitzada en investigació operativa
* Otorrinolaringologia, especialitat mèdica dedicada a l'orella, el nas i la gola
* ORL també és l'acrònim d'Orlando Magic, equip de basquetbol de l'NBA amb seu a Orlando, als Estats Units
# Ophrys apifera

Ophrys apifera Huds. és una orquídia monopòdica i terrestre de la subtribu Orchidinae (família Orchidaceae). És l'anomenada orquídia abella. Hi ha dues espècies de les anomenades orquídies abella: una, Ophrys apifera, té potser la distribució més àmplia de les espècies d'Ophrys. L'altra, Ophrys schulzei, és una espècie oriental que està present només a Anatolia i en l'Orient Mitjà.

## Reproducció

És l'única espècie del gènere Ophry que preferentment practica l'autopol·linització. Les flors de la planta més distribuïdes al nord es reprodueixen exclusivament per autopol·linització, només a l'àrea del Mediterrani, amb l'espècie abellera vermella ocorre la reproducció per pol·linització de l'abella Eucera. En aquest cas la planta atreu els insectes produint l'olor de l'abella femella, a més a més la forma de la flor simula l'abella femella, de manera que la pol·linització ocorre durant la pseudocopulació.
En el passat, les abelles van promoure l'evolució de les orquídies abella. Les abelles mascles, durant moltes generacions d'evolució cumulativa, han fet que adoptin forma d'abella femella, de manera que quan proven de copular-hi en transporten el pol·len.
Les seves flors, doncs, són l'únic record que ens queda d'aquestes abelles ja extingides.

## Sinonímia

* Arachnites apifera (Huds.) Hoffm. 1804
* Arachnites apifera Tod. 1791
* Ophrys albiflora Spruner ex Boiss. 1882
* Ophrys apifera f. flavescens (Rosbach) P.D.Sell in P.D.Sell & Murrell 1996
* Ophrys apifera f. trollii (Hegetschw.) P.D.Sell in P.D.Sell & Murrell 1996
* Ophrys apifera subsp. austriaca (Wiesb. ex Dichtl) K.Richt. 1890
* Ophrys apifera subsp. chlorantha (Hegetschw.) Arcang. 1882
* Ophrys apifera subsp. trollii (Hegetschw.) O.Bolòs 1991
* Ophrys apifera var. almaracensis Pérez-Chisc. 1990 publ. 1991
* Ophrys apifera var. aurita (Moggr.) Gremli 1887
* Ophrys apifera var. basiliensis S.Schwegler i Matthies 2004
* Ophrys apifera var. belgarum Turner Ettl. 1998
* Ophrys apifera var. chlorantha (Hegetschw.) K.Richt. 1890
* Ophrys apifera var. flavescens Rosbach 1880
* Ophrys apifera var. fulvofusca M.P.Grasso i Scrugli 1987
* Ophrys apifera var. immaculata Bréb. 1849
* Ophrys apifera var. muteliae Mutel 1835
* Ophrys apifera var. tilaventina Nonis i Liverani 1997
* Ophrys apifera var. trollii (Hegetschw.) Rchb.f. 1851
* Ophrys aquisgranensis Kaltenb. 1850
* Ophrys arachnites Mill. 1768
* Ophrys austriaca Wiesb. ex Dichtl 1883
* Ophrys chlorantha Hegetschw. 1840
* Ophrys epeirophora Peter 1883
* Ophrys immaculata (Bréb.) O.Nägeli 1916
* Ophrys insectifera L. in part 1753
* Ophrys insectifera subvar. aurita Moggr. 1869
* Ophrys penedensis Kalkhoff 1914
* Ophrys purpurea Tausch 1831
* Ophrys ripaensis Porta 1905
* Ophrys rostrata Ten. 1830
* Ophrys trollii Hegetschw. 1840
* Orchis apifera (Huds.) Salisb. 1796.

## Referències

* ↑ Dawkins, Richard. The Blind Watchmaker. Penguin, 2003. ISBN 0141026162 [Consulta: 2 setembre 2013].
* ↑ Munroe, Randall. «Bee Orchid». [Consulta: 2 setembre 2013].
* ↑ Sinònims en Orchidspecies
# Ophthalmolepis

Ophthalmolepis és un gènere de peixos de la família dels làbrids i de l'ordre dels perciformes.

## Taxonomia

* Ophthalmolepis lineolata (Valenciennes a Cuvier i Valenciennes, 1839)

## Referències

* ↑ BioLib (anglès)
* ↑ ITIS (anglès)
* ↑ FishBase (anglès)
* ↑ Catalogue of Life (anglès)

## Bibliografia

* Bleeker P. 1862. Conspectus generum Labroideorum analyticus. Proc. Zool. Soc. Londres, 1861 (pt 3). 408-418.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Olanta

Olanta és una població dels Estats Units a l'estat de Carolina del Sud. Segons el cens del 2000 tenia 613 habitants.

## Demografia

Segons el cens del 2000, Olanta tenia 613 habitants, 206 habitatges i 133 famílies. La densitat de població era de 244 habitants/km².
Dels 206 habitatges en un 28,2% hi vivien nens de menys de 18 anys, en un 40,8% hi vivien parelles casades, en un 20,4% dones solteres, i en un 35,4% no eren unitats familiars. En el 32% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,15.
Per edats la població es repartia de la següent manera: un 21,4% tenia menys de 18 anys, un 7,3% entre 18 i 24, un 27,2% entre 25 i 44, un 22,7% de 45 a 60 i un 21,4% 65 anys o més.
L'edat mediana era de 41 anys. Per cada 100 dones de 18 o més anys hi havia 105,1 homes.
La renda mediana per habitatge era de 27.813$ i la renda mediana per família de 27.813$. Els homes tenien una renda mediana de 28.438$ mentre que les dones 17.361$. La renda per capita de la població era de 12.606$. Entorn del 17,8% de les famílies i el 28,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Olanta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Olanta». American Fact Finder. Oficina del Cens dels Estats Units, 12-01-2010.
# Olimp de Frígia

Olimp de Frígia (en llatí Olympus, en grec antic Ολυμπος) fou un músic històric grec que potser pertanyia a una família de músics, ja que era un suposat descendent del mític Olimp el Vell.
Plutarc li atribueix l'honor de ser el pare de la música grega, i el situa abans de Terpandre. Suides el situa com a contemporani del rei Mides, però no diu de quin dels reis d'aquest nom. El més probable és que fos posterior a Terpandre, vers la segona meitat del segle VII aC. Va exportar a Grècia la música de flauta abans pròpia de Frígia. Se li atribueix la invenció d'alguns tons i en general inventor de ritmes.

## Referències

* ↑ 2.Olympus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 26
# OSL

OSL té els següents significats:
* Orquestra Simfònica de Londres, orquestra amb seu a Londres (Regne Unit)
* Organització Socialista Llibertària, federació anarquista de Suïssa
* Oberspreewald-Lausitz, districte de l'estat federat de Brandenburg (Alemanya)
* Open Software License, llicència de programari de codi obert
* Luminescència estimulada òpticament (del seu nom en anglès Optically Stimulated Luminescence), tècnica de luminescència utilitzada en geocronologia